Diari Oficial de la Generalitat Valenciana


Sumari del DOGV 8658, del 17-10-2019 (2019/9223)

RESOLUCIÓ de 18 de setembre de 2019, de la Direcció General de Medi Natural i d'Avaluació Ambiental, per la qual s'ordena la publicació de l'informe d'impacte ambiental corresponent a l'expedient 56/18-AIA Aigües i Orxeta.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8658

Data del DOGV
:   17-10-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/9223


Data del document
:   18-09-2019

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Aigües
    * Orxeta
    * impacte ambiental

RESOLUCIÓ de 18 de setembre de 2019, de la Direcció General de Medi Natural i d'Avaluació Ambiental, per la qual s'ordena la publicació de l'informe d'impacte ambiental corresponent a l'expedient 56/18-AIA Aigües i Orxeta. [2019/9223]  
D'acord amb l'article 47.3 de la Llei 21/2013, de 9 de desembre, d'avaluació ambiental, que estableix la publicació en el Boletín Oficial del Estado o en el diari oficial corresponent de l'informe d'impacte ambiental, resolc:  
La publicació en el Diari Oficial de la Generalitat Valenciana l'informe d'impacte ambiental corresponent a l'expedient 56/18-AIA, Aigües i Orxeta.  
  
«Informe d'impacte ambiental.  
Expedient: 56/2665-TTI.  
Títol: Condicionament del camí d'Alcantarella entre Aigües i Orxeta.  
Òrgan substantiu: Diputació d'Alacant.  
Localització: termes municipals d'Aigües i Orxeta.  
  
En data 30 de maig de 2018, la Diputació d'Alacant remet al Servei d'Avaluació d'Impacte Ambiental la sol·licitud d'inici d'avaluació d'impacte ambiental simplificada del Projecte de condicionament del camí d'Alcantarella entre Aigües i Orxeta, en els termes municipals d'Aigües i Orxeta.  
Per a l'emissió d'aquest informe d'impacte ambiental s'ha fet servir la documentació aportada en l'expedient 94/9792-CZB en què se demana si el projecte en qüestió requereix algun tipus d'avaluació ambiental i la documentació aportada en resposta a l'informe (de data 18.05.2018) de l'esmentat expedient, aportada en 30 de maig de 2018.  
  
  
Objecte  
El camí transcorre per un àmbit amb característiques morfològiques típiques de muntanya (vessants amb pendents elevats), amb un traçat en planta amb nombroses corbes i un alçat amb pendents bruscos. Aquestes característiques produeixen circulacions incòmodes, i tenen molts trams de visibilitat reduïda. L'estat de conservació del camí s'ha classificat en molts punts d'inacceptable.  
Respecte a la xarxa de drenatge longitudinal cal destacar que únicament part del traçat disposa de cunetes laterals en diferent estat de conservació sent recomanable una neteja i reperfilament. Es projecta completar la xarxa de drenatge longitudinal.  
No existeix senyalització vertical.  
L'objecte del projecte és el condicionament del camí d'Alcantarella entre Aigües i Orxeta.  
  
Antecedents i marc normatiu  
En data 23 de març de 2018, l'Àrea de Serveis i Infraestructures del Departament de Carreteres de la Diputació d'Alacant remet a la Direcció General de Medi Natural i Avaluació Ambiental una consulta sobre si el «Projecte de condicionament del camí d'Alcantarella entre Aigües i Orxeta», en els termes municipals d'Aigües i Orxeta, està o no subjecte a avaluació ambiental (Expedient 94/9261-VIR).  
  
En data 18 de maig de 2018 es conclou que, atés que l'actuació implica actuacions en la plataforma en sòl forestal, que afecta més de 500 m, es considera que aquest condicionament de carretera pot tenir efectes adversos significatius sobre el medi ambient i, en conseqüència, el projecte ha de sotmetre's a avaluació d'impacte ambiental simplificada.  
El procediment d'avaluació d'impacte ambiental simplificada queda regulat en la secció 2a, del capítol II del títol II de la LEA, en els articles 45-48.  
  
Tramitació  
Després de la sol·licitud d'inici, l'òrgan ambiental ha identificat les administracions públiques afectades a què en data el 3 d'agost de 2018 ha realitzat consulta, segons s'indica en l'article 46 de la LEA. Les administracions públiques afectades identificades són:  
- Servei Territorial de Medi Ambient d'Alacant.  
- Servei de Vida Silvestre, per la possible afectació segons la base de dades de la biodiversitat a l'Aquila fasciata.  
- Ajuntament d'Aigües.  
- Ajuntament d'Orxeta.  
Es transcriu a continuació la informació principal de caràcter ambiental dels informes resposta rebuts durant la fase de consulta.  
  
  
Informe de la Direcció Territorial (rebut el 17.08.2018).  
«[?] No resulta previsible que les actuacions afecten l'àguila cuabarrada. Per a evitar afectacions a la flora, el replanteig de l'obra, incloent-hi zones d'apilament i aparcament de la maquinària, s'haurà de fer en presència dels agents mediambientals, que alçaran una acta d'aquesta».  
  
Informe del Servei de Vida Silvestre (rebut el 29.11.2018).  
«Afectació a espècies dels catàlegs de fauna i flora amenaçada de la Comunitat Valenciana.  
Consultat el Banc de Dades de Biodiversitat de la Comunitat Valenciana (BDBCV) i realitzat l'informe de la quadrícula UTM 1x1, apareixen en la zona objecte del present informe l'espècie protegida:  
Àguila-astor cuabarrada (Aquila fasciata). Catàleg Valencià d'Espècies Amenaçades. Vulnerable.  
No obstant això la zona de nidificació d'aquesta espècie, més pròximes a l'actuació, es troba a uns 1.000 metres de distància en línia recta i amb una orografia entre totes dues que fa molt improbable l'afectació a aquesta.  
Consultada la cartografia interna (escala 1:50.000) s'observa que en l'àrea de l'actuació, no apareix cap hàbitat protegit per l'article 19 del Decret 70/2009, de 22 de maig, del Consell, pel qual es crea i regula el Catàleg Valencià d'Espècies de Flora Amenaçades i es regulen mesures addicionals de conservació.  
Les microreserves de flora, reserves de fauna i plans de recuperació no s'han de veure afectats per l'actuació.  
Per tot això, aquest Servei de Vida Silvestre considera que la realització del projecte no causarà afectacions negatives a hàbitats ni a espècies protegides».  
  
Anàlisi del projecte per a determinar la necessitat de sotmetre o no a avaluació d'impacte ambiental ordinària.  
L'anàlisi es fa tenint en compte els criteris de l'annex III de la LEA.  
  
Característiques del projecte.  
El condicionament no determina cap millora en planta ni alçat, encara que es considera necessari el desbrossament dels marges durant tota la traça en un ample mitjà de 0,8 m.  
Quant al ferm, s'han determinat tres tipus d'actuacions:  
- Per a tot el camí, com a capa d'acabat, s'ha previst la repavimentació mitjançant un reg amb graveta bicapa amb emulsió asfàltica modificada C65B3TRG amb elastòmers i dotació de 3 kg i 1,5 kg, amb àrids 12/5 i 6/3 i dotació de 30 kg i 15 kg.  
- En aquells trams en què la plataforma es troba en un estat millorable, es proposa el segellament de les clivelles existents mitjançant l'aplicació de massilla asfàltica en calenta i el farciment amb mescla bituminosa en calent tipus AC 16 SURF 35/50 S calcari. A continuació s'estendrà i compactarà el reg amb graveta bicapa.  
- En aquells trams, que la plataforma es troba en un estat inacceptable, es proposa l'excavació del paquet de ferm existent en una profunditat de 30 cm, l'escarificat i compactació de la plataforma existent com a preparació de la base per a l'estés, anivellament i compactació de capa de llastos artificials de 30 cm de grossària, sobre la qual s'estendrà i compactarà el reg amb graveta bicapa.  
Preveu així mateix la continuïtat del drenatge transversal i longitudinal.  
  
Ubicació dels projectes.  
Les obres projectades es troben localitzades en els termes municipals de:  
- Aigües: des de l'inici del camí PK 0+000 en la carretera CV 775 al PK 1+945.  
- Orxeta: des del PK 1+945 al final de la traça, en el PK 8+307 en el camí de la cua de l'embassament d'Amadòrio.  
Consultat el banc de dades de biodiversitat de la Comunitat Valenciana (BDBCV), apareixen en la zona objecte Àguila-astor cuabarrada (Aquila fasciata). No obstant això, la zona de nidificació d'aquesta espècie, més pròxima a l'actuació, es troba a uns 1000 m de distància en línia recta i amb una orografia entre tots dos que fa molt improbable l'afectació a aquesta.  
Consultada la cartografia interna (escala 1.50.000) s'observa que en l'àrea de l'actuació, no apareix cap hàbitat protegit.  
Tampoc no es veuran afectades microreserves de flora, reserves de fauna i plans de recuperació.  
L'actuació es troba en sòl forestal.  
El camí creua en el PK 1+945 la via pecuària denominada la Canyada Reial de la Serra de Relleu a la Serra d'Orxeta i en el PK 6+960 la Carrerassa de l'Ombria.  
  
Característiques del potencial impacte  
La principal afectació durant el condicionament del ferm recau sobre el sòl forestal, perquè es considera necessari el desbrossament dels marges durant tota la traça en una amplària mitjana de 0,8 m. Per això, haurà de complir-se el que s'estableix en el Decret 7/2004, de 23 de gener, del Consell de la Generalitat, pel qual aprova el plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o en els seus voltants.  
Per a evitar impactes, el replanteig de l'obra, incloent-hi zones d'apilament i aparcament de la maquinària, s'haurà de fer en presència dels agents mediambientals, que alçaran una acta del replanteig.  
Respecte de les vies pecuàries, caldrà senyalitzar els trams afectats per encreuament de les vies pecuàries i se sol·licitarà l'autorització corresponent a la direcció territorial d'Alacant de la conselleria competent en matèria de vies pecuàries, segons la Llei 3/2014, d'11 de juliol, de la Generalitat, de vies pecuàries de la Comunitat Valenciana.  
  
Conclusió  
Considerant les característiques del projecte i la seua ubicació, la magnitud dels impactes previsibles i les mesures preventives i correctores plantejades, s'estima que el projecte no generarà efectes significatius sobre el medi ambient sempre que s'execute segons el que s'estableix en el document ambiental remés i les condicions que, recollides en l'epígraf «d'anàlisi del projecte per a determinar la necessitat de sotmetre o no a avaluació d'impacte ambiental ordinària», es destaquen en la resolució d'informe d'impacte ambiental.  
Por tant, no és necessari tramitar un procediment d'avaluació d'impacte ambiental ordinària, sense perjudici del compliment de la normativa i la legislació ambiental i sectorial aplicable.  
  
Consideracions jurídiques.  
1. El projecte examinat constitueix un dels supòsits fàctics en els quals resulta preceptiva l'avaluació d'impacte ambiental simplificada, prèvia a la resolució administrativa que s'adopte per a l'aprovació definitiva d'aquell, segons es dedueix de l'article 7.2.c de la Llei 21/2013, de 9 de desembre, d'avaluació ambiental.  
2. En l'expedient s'han observat els tràmits establits en la secció 2a de la Llei 21/2013, de 9 de desembre, d'avaluació ambiental i en les altres disposicions que hi són aplicables.  
3. El Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, atribueix a la Direcció General de Qualitat i Educació Ambiental la competència sobre avaluació d'impacte ambiental de projectes. Mitjançant Resolució de 9 d'agost de 2019, el director general de Qualitat i Educació Ambiental delega la competència d'avaluació d'impacte ambiental de projectes en el director general de Medi Natural i d'Avaluació Ambiental (DOGV 8614, 16.08.2019).  
  
Informe d'impacte ambiental  
  
Primer  
Es considera que el projecte de condicionament del camí d'Alcantarella entre Aigües i Orxeta no tindrà efectes significatius sobre el medi ambient, d'acord amb el que s'estableix en l'article 46 i 47 i els criteris establits en l'annex III de la Llei 21/2013, de 9 de desembre, d'avaluació ambiental, i que no cal executar un procediment d'avaluació d'impacte ambiental ordinari, sempre que es faça segons el que s'estableix en el document ambiental remés i les condicions que a continuació s'especifiquen:  
- Caldrà complir el que s'estableix en el Decret 7/2004, de 23 de gener, del Consell de la Generalitat, pel qual aprova el plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o en els seus voltants.  
- El replanteig de l'obra, incloent-hi zones d'apilament i aparcament de la maquinària, s'haurà de fer en presència dels agents mediambientals, que alçaran una acta del replanteig.  
- Respecte de les vies pecuàries, caldrà senyalitzar els trams afectats per encreuament de les vies pecuàries i se sol·licitarà l'autorització corresponent a la direcció territorial d'Alacant de la conselleria competent en matèria de vies pecuàries, segons la Llei 3/2014, d'11 de juliol, de la Generalitat, de vies pecuàries de la Comunitat Valenciana.  
  
Segon  
D'acord amb el que es disposa en l'article 47.3 de l a Llei 21/2013, de 9 de desembre, d'avaluació ambiental, el present informe d'impacte ambiental s'ha de publicar en el Diari Oficial de la Generalitat Valenciana, cosa que, s'entén, no eximeix el promotor de l'obtenció de les autoritzacions que resulten exigibles legalment, ni tampoc del compliment de tots els preceptes legals que resulten d'aplicació.  
  
  
Tercer  
D'acord amb el que es disposa en l'article 47.4 de la Llei 21/2013, de 9 de desembre, d'avaluació ambiental, el present informe d'impacte ambiental perdria la seua vigència i cessaria la producció dels efectes que hi són propis si, després d'haver-se publicat en el Diari Oficial de la Generalitat Valenciana, no s'haguera autoritzat el projecte en el termini màxim de quatre anys des de la seua publicació.  
  
Quart  
D'acord amb el que es disposa en l'article 47.6 de la Llei 21/2013, de 9 de desembre, d'avaluació ambiental, el present informe d'impacte ambiental no pot ser objecte de recurs, sense perjudici dels que pogueren escaure's en via administrativa o judicial enfront de l'acte d'autorització del projecte.  
  
Cinqué  
D'acord amb l'article 48 de la Llei 21/2013, de 9 de desembre, d'avaluació ambiental, l'òrgan substantiu, en el termini de quinze dies des que adopte la decisió d'autoritzar o denegar el projecte, haurà de remetre al diari oficial corresponent, per a la seua publicació, un extracte del contingut d'aquesta decisió. Així mateix haurà de publicar en la seu electrònica la decisió sobre l'autorització o denegació del projecte i una referència al diari oficial corresponent en el qual es va publicar l'informe d'impacte ambiental.  
  
València, 16 de setembre de 2019.- El director general de Medi Natural i d'Avaluació Ambiental (p. d., R 09.08.2019, del director general de Qualitat i Educació Ambiental; DOGV 8614, 16.08.2019): Fran Quesada Ferre.»  
  
València, 18 de setembre de 2019.- El director general de Medi Natural i d'Avaluació Ambiental (p. d., R 09.08.2019, del director general de Qualitat i Educació Ambiental; DOGV 8614, 16.08.2019): Francisco Javier Quesada Ferre.